תצהיר
אני הח"מ, אולג שפירו, נושא ת.ז. 317125086 לאחר שהוזהרתי כי עלי לומר את האמת וכי אהיה צפויה לעונשים הקבועים בחוק אם לא אעשה כן, מצהירה בזאת כדלקמן:
1. הנני עושה תצהירי זה כתצהיר עדות ראשית במסגרת הליך ת"א 16447-07-25 בבית משפט השלום המחוזי מרכז-לוד.
2. אני תושב תל אביב, כבן 53 רופא משנת 2001 ובעלי חברת מ.ד מדיקל קליניק בע"מ העוסקת בתחום הרפואה האסתטית.
רצ"ב העתק מאגר המידע של משרד הבריאות, מסומן כנספח 1 בתיק המוצגים.
3. עיסוקי היחיד הינו בתחום האסתטיקה והיופי, אני עוסק בתחום זה עוד מעט 25 שנים וטיפלתי בעשרות אלפי מטופלים ומטופלות, אם לא למעלה מכך.
4. הטיפולים שניתנים על ידי אינם טיפולים ניתוחיים, מדובר בטיפולי אסתטיקה אשר בעשורים האחרונים הפכו לנפוצים יותר ויותר בקרב כל שכבות האוכלוסיה והגילים.
5. הטיפולים שניתנים על ידנו נעים בין טיפולי הסרת קעקועים ואיפור קבוע, טיפולי לייזר לחידוש ושיפור מראה וחיוניות העור וטיפולי הזרקות למיניהם באמצעות חומרים כגון בוטוקוס, חומרי מילוי והדגש כגון רדיאס, חומצה היאלורונית ואחרים בהתאם למקובל על ידי המרפאות והרופאים המובילים בעולם.
6. התובעת, עדי הגיעה לקליניקה ניתן לה שאלון למילוי שם סימנה שהוזרקו לה בעבר חומרי מילוי/סיליקון ועברה ניתוח פנים. עדי מילאה וחתמה ולאחר שזה הועבר לי מהמזכירות קיבלתי אותה והיא אמרה שהיא באה לצורך טיפול הזרקת חומר מילוי עם חומר מסוג רדיאס, עדי ציינה שהגיעה לאחר שהתרשמה באינטרנט והייתה מאוד ספציפית, היא ביקשה מילוי, באמצעות  חומר מילוי בשם רדיאס לאזורים ספציפיים אותם פירטה בפני.
7. עדי ביקשה טיפול מסוג מילוי באמצעות רדיאס של מזרק בודד למילוי לחי ימין ולמילוי ברקות תחתונות. וכך נעשה, עדי סימנה עם עט סימון היכן בדיוק היא רוצה, שאלתי על הסיליקון והניתוח שסימנה בשאלון והיא אמרה שמדובר בניתוחים שבוצעו לפני "כמה שנים טובות" ומאז עשתה טיפולים נוספים. לאחר חיטוי ביצעתי את הטיפול – מילוי של 0.8 מ"ל בחלוקה שווה בין הרקות התחתונות ואת היתרה בשיעור 0.7 ביקשה למילוי לחי ימין. המילוי נעשה באמצעות מזרק הרדיאס בשימוש עם קנולה לפיזור שווה ובטוח.
8. לאחר הטיפול אני מבצע בדיקה עם אצבעות כף ידי ואומר שהתוצאה המיטבית מתקבלת בתום כמה שבועות ושבסמוך לאחר הטיפול יכולה להופיע נפיחות, שטפי דם, אודם מקומי. עדי אמרה שהיא מכירה ויודעת.
9. עדי שילמה סך של 2,500 ₪ כולל מע"מ וניתנה לה חשבונית מס.
רצ"ב העתק רישום מתיק טיפול והעתק חשבונית מס/קבלה מסומנים "כנספח 2" בתיק המוצגים.
10. מדובר במזרק שנמכר אטום בקופסה, כל מזרק נמכר בנפרד והוא מכיל רדיאס בכמות של 1.5 מ"ל סה"כ.
רצ"ב תמונות המזרק והקופסה, מסומנים "כנספח "3 בתיק המוצגים.
11. רדיאס Radiesse זהו חומר מילוי ותיק ובטוח שעומד בתקינה העולמית, הוא עומד בדרישות המחמירות ביותר, FDA, CE ואישור משרד הבריאות בישראל. השימוש בו נפוץ ויש לגביו ניסיון ארוך שנים. תכונה נוספת, בניגוד למשל לסיליקון שנותר בגוף, רדיאס חומר מבוסס סידן שמתפוגג בחלוף תקופה של 12- 18 חודשים. 
12. כעבור כחצי שנה, בתאריך 9.8.2022 עדי הגיעה פעם נוספת וביקשה טיפול נוסף של הזרקת רדיאס -  מזרק בודד בחלוקה של 0.8 מ"ל בלחיים, מילוי באזור עצם הלחי מימין  0.5 והיתרה בשיעור של 0.2 מ"ל מילוי שקע בקו הלסת מימין.
13. עדי סימנה היכן היא רוצה למלא וביצעתי את הטיפול באופן שביצעתי את הטיפול הקודם וכפי שאני עושה מדי יום מספר פעמים, הטיפול מבוצע באמצעות מזרק רדיאס עם קנולה.
14. כמו לאחר כל טיפול מילוי, בדקתי במישוש ובהסתכלות מקרוב, ציינתי אודות תופעות אפשריות בסמוך לאחר הזרקה, נפיחות ואדמומיות מקומית, גירוי, אלו תופעות לוואי נפוצות שככל ומופיעות חולפות תוך זמן קצר ולאחר מספר דקות עדי שילמה סך של 2,500 ₪ וניתנה לה חשבונית מס קבלה.
רצ"ב העתק רישום מתיק טיפול והעתק חשבונית מס/קבלה מסומנים "כנספח 4" בתיק המוצגים.
15. ביום שבת אני מקבל טלפון מבן משפחתה שהוא בעלי החברה שמשווקת את חומר הרדיאס בישראל, שמספר לי שעדי פנתה אליו עם תלונות על נפיחות וכאבים, פניתי לעדי ושלחתי לה הודעה בווטסאפ.
16. עדי השיבה שהיא קיבלה הפניה ושהיא בדרך למיון. שאלתי מי הפנה ולאיזה מיון וממה היא סובלת והיא ענתה שקיבלה הפניה ממכבי. לאחר ששלחה סמס שהיא בדרכה למיון התקשרתי והצעתי לה להגיע למרפאה שאגיע במיוחד על מנת לבדוק אותה. עדי לא ענתה וכתבה שהרסתי לה את הפנים, שהיא כולה מעוותת, שהיא לא יכולה לישון, וטענות באמת לא ברורות. עדי התעכבה והגיעה רק עם צאת השבת, בסביבות השעה 21:00.
17.  עדי הגיעה עם אחותה, שאלתי מי הפנה אותה ומה אמרו במיון והיא אמרה שהיא הלכה ולא הרחיבה. עדי אמרה שהיא סובלת מנפיחות באזור קו הלסת מימין. בדקתי אותה, בדיקה מתחת לתאורה, בדיקת תקריב ובדיקה במישוש, מראה העור ואזורי ההזרקה היו תקינים, ללא שטפי דם או סימני איסכמיה, ללא רגישות. מצאתי נפיחות מינימלית באזור ההזרקה בצורה ובאופן אופייניים.
18.  עדי הייתה מאוד לא ברורה, היא הייתה עם אחותה אמרתי לה לא לשים קרח ולא לעסות את המקום והסברתי לה שמדובר בנפיחות אופיינית להזרקה בחלוף 4 ימים ושאין שום צורך לבצע פעולה ושמדובר בנפיחות אופיינית חולפת. 
19. מאותו יום ובמשך הימים הסמוכים עדי שלחה מסרונים לווטסאפ של המרפאה ולשלי הודעות לא הגיוניות, עם האשמות חמורות וכל מיני טענות באמת לא קשורות למציאות
20. עדי כתבה שנהרסו לה הפנים, שהיא לא ישנה בלילות, לא יכולה לצאת מהבית, שלקחתי לה הכל כל מיני הודעות משמיצות שאני באמת לא הצלחתי להבין מדוע היא מתכתבת כך ומדוע היא מטרידה בצורה שכזאת את הצוות ואותי. אני לא שיפוטי, במהלך הקריירה שלי טיפלתי בכל מיני סוגים של פציינטים, יש מקרים של פציינטים עם רקע נפשי כזה או אחר, אישיות גבולות וגם נוכלים. כל עוד אין אינדיקציה רפואית לבעיה קצרה ידי מלהושיע ואני נאלץ לספוג ולהכיל. אני פועל בהתאם לחובה שלי כרופא.
21. ישנם מקרים שלאחר הזרקה מופיע תהליך זיהומי או צורך במתן טיפול אנטיביוטי וככל ויש ממצאים אני נותן מרשם לטיפול אנטיביוטי ובמקרים של ספק אני מיוזמתי מפנה לקבלת טיפול והמשך בירור במסגרת מיון. במקרה של עדי באתי במיוחד ופתחתי את המרפאה בליל שבת כי היא לא הייתה ברורה ובמקרים מסוימים יש חשש שאולי יש משהו שמצריך טיפול רפואי, רציתי להתרשם בעצמי. ברגע שראיתי שאין ממצא ושהכל תקין הסברתי לה והנחתי אותה.
22. כל ההודעות שלה וההתנהלות היו מאד מוזרות, רק לפני כמה ימים היא ביצעה את הטיפול, לוקח לזה זמן, אני אומר את זה והיא גם יודעת את זה מטיפול קודם ואולי גם מטיפולים קודמים שאמרה שעברה, מדוע היא שולחת הודעת שנהרסו לה החיים שלושה ימים אחרי, מי הפנה אותה למיון ומדוע שהגיעה למיון לצורך קבלת טיפול לא קיבלה טיפול. הכל היה מאוד תמוה ולא ברור, אני שמח שבדקתי אותה בעצמי וראיתי שהכל תקין. לימים הבנתי שאני לא היחיד שזה היה לו מוזר.
23. עדי גם שלחה תמונות שלה שצולמו על ידה בקליניקה לפני ותמונות שצילמה אחרי הטיפול בהן ניתן לראות, ואין צורך להיות מומחה בשביל זה, שלא רואים שום דבר חריג. 
24. על אף שעדי ידעה בדיוק מה נעשה. את הכמויות והמינונים שנעשו לבקשתה וכפי רצונה, היא שלחה הודעות לווטסאפ של הקליניקה שמאוייש ע"י עובדי הקליניקה האחראים על השירות, בין היתר, בן, לפיהן הוזרקה לה כמות גבוה יותר, על הזרקה בסנטר שלא הייתה ולא נבראה, ושאלות על הרכב החומר ועל ריכוזו. היא ביקשה קבלת העתק של התיק וזה הוכן והועבר לה לבקשתה.
25. למען הבהירות, כפי שציינתי, מדובר במזרק אטום שנפתח ומוזרק לאזורים הספציפיים אותם מעונין הלקוח למלא, להוסיף נפח, להצעיר, תלוי מאוד בסוג הטיפול וברצון המטופל, לאורך השנים טיפלתי כאמור במטופלים רבים בעלי רצונות שונים ומגוונים הפתגם "על טעם וריח אין מה להתווכח" מקבל ביטוי מובהק בתחום עיסוקי. 
26. בשלב מסויים אני הייתי בחו"ל ועדי התכתבה עם בן, עובד בקליניקה והעלתה טענות כאמור על הזרקת כמות עודפת ועל נזק טענות שבאמת אין להן שחר שעה שהכל גלוי וידוע. 
27. רק על מנת לסבר את האוזן, אני קונה מזרק במחיר מסויים, נניח 7פ50 ₪, עלות הטיפול שמבוצע על ידי לרבות החומר מסתכמת ב 2,500 ₪ כולל המע"מ. שולי הרווח שלי הם מיזעריים.
28.  האם יעלה על הדעת שאדם בא לרכוש משהו ומשלם עבורו יקבל כמות עודפת על דעת המוכר. האם יעלה על הדעת שמיוזמתי אזריק כמות עודפת מכל סיבה שהיא ועוד בחינם. הטענה כל כך מופרכת, שרופא, על דעת עצמו, בניגוד לרצון המטופל ובניגוד לפרקטיקה ולמקצועיות יגדיל מינון של טיפול. למה שמישהו ינהג כך בכלל. לא מתאר לעצמי שיש מי שינהג כך. האשמה מפורכת, חמורה, לא הגיונית בעליל וכל כך לא מציאותית שלא מצאתי לנכון להתייחס לכך. 
רצ"ב צילומי מסרונים והעתק תיעוד מתיק לקוח, מסומנים "כנספח 5" בתיק המוצגים. 
29. רק לאחר קבלת כתב התביעה הבנתי שעדי זרעה את זרעי הפורענות שינבטו בהמשך לכתב תביעה כנגדי ודרישה לתשלום סכומים פנטסטיים המתבססת כולה על בסיס רעוע וכוזב.
30. ייעוץ משפטי שקיבלתי מעורך דיני הסביר לי את המצב המשפטי, ומצאתי עצמי נדרש להוצאות בסכומים אדירים לניהול ההליך שמתבסס על טענות כוזבות ואני סמוך ובטוח שבית המשפט יקבל את ההחלטה הצודקת.
הנני מצהיר כי זהו שמי, זו חתימתי ותוכן תצהירי אמת.

                    

                                     ____________








                       
    אולג שפירו
אישור

הנני מאשר כי ביום 21/07/2025 הופיע בפני, עו"ד אריאל פרייברג, במשרדי ברחוב אבא הלל 7, ברמת גן, ד"ר אולג שפירו, המוכר לי אישית, ולאחר שהוזהר כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וחתם עליה.

                       אריאל פרייברג, עו"ד
